open-index/open-wikipedia-markdown huggingface dataset:
Rivoeulte in Vall Camonega

I **Rivoeulte in Vall Camonega** a inn stad di moviment popolar contra del governo del Napoleon che gh'è stad in Vall Camonega, part di pussee ampie rivoeulte anti-franzes in Europa.

## Storia
La Vall Camonega a l'era part de la Republega de Venezzia cont el status de "terra separada" fina a l'invasion del Regn d'Italia napoleonegh in del 1797, che l'ha abolid l'autonomia del territori, e l'ha mitud la coscrizzion, volzad i taje e i dazzi e proibid i cerimonie religiose foeura di gese. Quella roba chi la piaseva no ai locai, 'me mostrad in di diari parochiai de l'epoca, che voreven indree el Stat Veneto e i so libertà, e tanta sgent la s'era dada al brigantagg, soratut sgioven che voreven evità la naja.

### La rivoeulta del 1809
Inscì, el 7 de masg 1809 a l'è partida una rivoeulta popolar guidada de du dotor: el Rossi e 'l Favallini. L'insurrezzion la scomincia a Pont de Legn e la riva a la svelta al confin del Tonal, indova che riven poeu i tiroles de la Vall de Sol, sostenud de la logistega austriega e poeu anca di trupe, che menen a 'n volzàss de la violenza, cont anca i valtolin che inn rivad del Pass de l'Abriga a toeunn part, a brusà baite e alter robe, soratut a Pian Camun.

La riva dopo poch la reazzion di franzes, che meten fin a la rivoeulta el 11 de masg, ciapen e menen via i ribei e indova che i giandarma italian se mostren assee cativ, menter quei de la Franza pussee boni. Un quajvun a l'è fusilad in sul post menter i alter a inn processad e assolt tucc, menter i soldad austriegh se retiren in Vall de Non.

### I ''23 brigancc de Fraine''
La resistenza in la zona la va inanz anca dopo, a Fraine, località de Pisogne, in tra el 1809 e 'l 1811 di sgioven haveven sutad a doperà violenza contra i franzes e a viver de robalizzi, soratut contra i pussee sciori, con pussee de 100 crimen fad.

Inn stad ciapad dopo che vun di member l'ha tradid e, dopo de 'n process a Berghem in del 1812, a inn condanad a mort.

## In la coltura
'Sta rivoeulta a l'è regordada insema ai alter brigant de la Vall, compagn del Giorgg Vicari e del Giovann Beatris, in la tradizzional Festa di Brigancc che la gh'è a Pisogne a avost.

In del 2019 a l'è stad publegad un film in su la storia di brigant de Fraine, girad cont el jut de la comunità local e con di scene fade in di rievocazzion storegh a Marengo, in Piemont.

## Riferiment
*La Valcamonica e quel 7 maggio di due secoli fa
*Dalla Rivoluzione Francese al Regno d'Italia
*I Brigancc de Fraine
*Fraine set cinematografico: la storia dei 23 “brigancc” diventa un film
*Storia - Pian Camuno 
*Briganti all’epoca di Napoleone nella piccola frazione di Pisogne 
*Ponte di Legno, serata storica: quando la Valle Camonica si ribellò a Napoleone

## Bibliografia
*Oscar Sanguinetti, Le insorgenze popolari contro-rivoluzionarie in Lombardia nel periodo napoleonico (PDF), in Quaderni padani, VI, n. 29, maggio-giugno 2000 

## Vos corelade
*Insorgenza tirolesa
Pasturàl

El **bastòn pasturàl** (o anca sulamènt **pasturàl**) l'è un bastòn druàd dai vesc cristiàn in dle cerimònie o liturbie de festa.

El g'ha la punta cürva e, de solit, l'è un po' püsè alt del celebrànt. L'è el simbul del pudèr d'i vèsc, cume el pastùr cun le sò pègure. 

## Vos corelad

* Vescov

## Altre futugrafie


Image:Crosier.jpeg|Un pasturàl urtudòs
Image:Detail aus dem Grab des Sennudjem.jpg|Osiride cun in màn el pasturàl


## Riferimènt


## Ligàmm de föra
Sistema tangenzial de Cremona

El **sistema [[tangenzial]] de [[Cremona]]** a l'è fad su de trè strade che gh'è e do in proget.

## Strade che gh'è
### Tangenzial urbana

La tangenzial urbana a l'è stada fàda su in di agn '70 per devià el trafegh pesant de la cità, a l'è una strada urbana de scorriment con do corsie per sens de marcia e do carensgie, del tut inluminada. A l'è no ciamada ofizzialment tangenzial, e l'è domà indicada inscì in di indicazzion per rivàgh: i vie che la fann su a inn Via Eridano, Via Seminario, Via Nazario Sauro, Via Giovanni Battista Zaist e Viale Concordia. I cambi de nom corrisponden ai varie sortide.

### Tangenzial est
La Tangenzial Est, ciamada anca *Tangenzialina* di cremones, a l'è la segonda trata tangenzial fada su in del 2003 e ciamada in la toponomastega *via Passolombardo*.

Longa circa 5 km, la scomincia a Bòsch e la finiss al svincol con la SS10 e l'A21, la corr parallela a l'autostrada e la se interseca no con nissuna arteria diretament.

I prim 4 km, in tra el principi e 'l racord con la SP27, a inn de la provincia de Cremona, menter el darer chilometer a l'è de competenza di Autostrade Centropadane e gh'è i segnài de principi e fin autostrada.

### Tangenzial nord

La tangenzial nord a l'è stada fada su domà parzialment, in d'un trat curt de 3 km ciamad "pedùncol". Inaugurad in del 2005, dopo de 'n poo de oposizzion di ent locai, e fornid in del 2007, a l'è classifegad 'me strada extraurbana principal con limit a 100 km/h e l'è ministrativament part de l'ex strada statal 234 Codognesa, adess gestida de la Provincia.

El rest de la trata, che incoeu l'è no nanca in proget, el gh'havaria de sostituì la tangenzial urbana in del roeul per el trafegh pesant cont una trata pussee esterna, che la conliga insema la Codognesa a la Padana de Sora, a passà per la strada de Paù, de la Soncinesa e de la Gardesana Ocidental.

## Strade in proget

## Riferiment
*Tangenzial de Cremona - Provincia de Cremona
Strada provincial 91 de la Vall Calepi

La **strada provincial 91 de la Vall Calepi** a l'è un important ass de comunegazzion in tra l'hinterland bergamasch e la banda orientala de la provincia de Berghem.

## Percors
L'origena del vegg traciad de la SP ex SS 42 a Alban Sant'Alissant e la seguta vers est indova che la passa per la zona industriala de San Paol d'Argon e l'interseca la provinciala 82 in de la zona ocidentala de Montell. In center a Montell a gh'è un trat in comun con la provinciala 89 de la Vall Cavallina. 
Poeu la toca de sud Gorlagh e la riva a Carobe. Passad Carobe, la va denter in Ciudun. 

Sortida de Ciudun, la passa per Groeumell, ma l'è minga possibel segutà in center. In direzzion de Sarnegh la fa un trat in comun con la SP 86 e la gira a manzina in via Nembrini, in via Don Lazzari e poeu in via San Sir. La gira a drizza in piazza Camozzi e la seguta drizz in via Nicolai, che la vegn via Seriole. La gira a manzina in via Brescia (SP85) e a la redonda la se conliga cont el traciad che 'l va in de la direzzion oposta, un retilinee in center al paes de Groeumell ciamad via Roma. 

Dop de Groeumell la va denter in Tajun e in sul confin la se troeuva el prim placard con la progressiva chilometrega, con l'indegazzion del decim chilometer. La seguta per du chilometer in de la frazzion Tajun indova che l'incontra la SP 84 e la SP 83. 

La va denter in Calepi e la passa a nord del borgh antigh, in corrispondenza del rilevament chilometregh 13. Al 15° chilometer la va denter in Creder e l'incontra la SP 82 che la mena a Gandoss. La passa per Villongh e l'incontra la  SP 79 in direzzion Adrara e San Ferm. 

De Villongh la va sgiò vers Sarnegh e la finiss in d'una redonda indova la passa la SP ex SS 469.
Strada statal 299 de Alagna

La **** a l'è 'na strada statal italiana longa  km, che la corr in Piemont e la conliga Noara a Alagna Valsesia.

## Riferiment
*Highway Maps
Strada principal 406

La **strada principal 406** a l'è una strada principal minga contrassegnada de la Svizzera, che la conliga Gordola a Cadenazz a travers de Quartin. La trata in tra l'autostrada A13 e Cadenazz a l'è part de la strada nazzional 13.

## Riferiment
*Ordinanza concernente le strade di grande transito
Strada provincial III Bróh-Nòsa

La **strada provincial III Bróh-Nòsa** (*strada provinciale III Brozzo-Nozza* en lengua italiana) l’è ona strada en pruvincia de Brèha che la colega Bróh, frasciù de Marché, en Valtrómpia con Nòsa, frasciù de Vistù, en Val Sàbia.

## Riferimèncc
*Provincia di Brescia
Luis Mangiagall

El **Luis Mangiagall** (*Luigi Mangiagalli* in italian, Mortara, 16 de sgiugn 1850 - Milan, 3 de luj 1928) a l'è stad un medegh, politegh e academich italian. Senator del Regn del 1905 a la soa mort, l'è stad el darer sindegh de Milan prima del fascismo, del 1922 al 1926.

L'è stad el promotor de la creazzion de l'Università di Studi de Milan, de la che l'è stad el prim retor.

## Riferiment
*[Treccani](http://www.treccani.it/enciclopedia/luigi-mangiagalli_(Dizionario_Biografico))

## Alter proget
Pesteda

La **pesteda** (*pestada* in milanes) a l'è un condiment insavoritor tipegh de la Valtolina, del paes de Gros che l'è doperad soratut per i piat de la tradizzion compagn di pizzocher, di tajadin, di Chiscioeui, del lard o del ris a la valtolina.

La saria nassuda quand che la Republega de Venezzia in del secol quell de XVII l'ha tacad a mandà el pever in la zona e ogni familia la gh'haveva la soa riceta, con di robe pussee, ricete che despess a inn menade inanz anca incoeu.

## Riferiment
*Pesteda di Grosio
*La Pesteda della Valtellina - Originale , su *Arpi Food.*
Slinzega

La **slinzega** (anca *slinziga*) a l'è un salum tipegh de la provincia de Sondri, fad su con la carna bovascia.

A l'è compagn de la bresaola, ma pussee spezziada, desgià che gh'è dent sal, pever, cannella, aj, allor e ciod de garofen, e pussee piscinina, cont un taj medi de 300 o 800 g.

## Riferiment
*Ersaf
Rodovia BR-010

La **** a l'è 'na rodovia federal del Brasil.

A l'è una rodovia radial, cioè la conliga la capital Brasilia cont el rest del Pajes. 'Me che per tute i rodovie federai, el controll del trafegh l'è de competenza de la Polizzia Rodoviaria Federal.

## Riferiment
*Highway Maps

## Alter proget
Rodovie del Brasil

I **Rodovie del Brasil** inn di strade extraurbane che conlighen i varie part del Pajes. Poden vesser di stradon compagn di autostrade o di superstrade o di strade pussee piscinine, di voeulte nanca asfaltade, e poden vesser gestide sia de la Federazzion che di Stat che la fann su.

## Federai
### Fonzionament
I rodovie federai inn partide in cinch categorie:
*Rodovie radiai, che conlighen la capital Brasilia cont i estrem del Pajes
*Rodovie longitudenai, che conlighen el Pajes in direzzion Nord-Sud
*Rodovie trasversai, che conlighen el Pajes in direzzion Est-Ovest
*Rodovie diagonai, che conlighen el Pajes in di vari direzzion oposte
*Rodovie de conligament, che conlighen i vari part del Pajes senza orden precis

Quell sistema chì a l'è in pè del 1964, con di modifeghe fade in del 1973.
### Lista
#### Rodovie radiai

#### Rodovie longitudenai

#### Rodovie Trasversai

#### Rodovie diagonai

#### Rodovie de conligament

## Statai

## Riferiment
*Mapa di Rodovie
Barbis a scovin

I **barbis a scovin** a inn una manera de portà i barbis, che quaten domà una strisciolina in tra el nas e 'l laver.

Inn nassud in di Stat Unid a fin XIX secol, 'me forma de barbis men invadent e pussee prategh di alter, e 'l l'è spantegad poeu in Germania in di prim agn del XX secol, fina a squasi sostituì el vegg stil doperad del Kaiser.

Doperada soratut di soldad todesch per lavorà mej in trincea, l'è stad poeu catad foeura de l'Adolf Hitler, al che adess 'sti barbis inn sociad e donca inn andad foeura de la moda, anca se in l'ambient di hipster un quajvun l'è dree a provà a fà tornaj in us.

In tra i alter che l'hann havud gh'è stad el Charlie Chaplin, l'Oliver Hardy, el Siad Barre, l'Aleksandr Vasil'evič Aleksandrov e 'l Robert Mugabe.

## Riferiment
*Quei (malefici) baffi a spazzolino diventati tristemente famosi 

## Alter proget
Vall Cannobina (comun)

**Vall Cannobina** (*Valle Cannobina* in italian) a l'è on comun spars de la provincia del Verban-Cusi-Ossola fad su in del 2019 de la fusion de Falmenta, Cavaj e Cursell, tucc comun in la vall omonema. El toeu part a l'Union di Comun del Lagh Magior e l'è traversada de la Strada statal 631 de Vall Cannobina, via de conligament principal per el comun.

## Frazzion

* Cavaj (VB)
* Cürsel
* Falmènte
* Lunecch
* Urass

## Ligam de foeura
* Sit ofizzial

## Alter proget
Quartin (Gambaroeugn)

**Quartin** (*Quartin* in italian) a l'è una frazzion del comun tesines de Gambaroeugn, in precedenza part de Magadin.

A l'è servida de la stazzion de Quartin, in su la Ferrovia Cadenazz-Luin e doperada de la S-Bahn del Canton Tesin con di treni che riven in Lombardia, e ghe passa la strada principal 406, part de la strada nazzional 13, che la conliga Belinzona a Locarn. Ghe partiss anca la strada principal 405, che la riva al confin con Luin.

## Riferiment
*DSS

## Alter proget
Laško

**Laško** a l'è una cità de la Slovenia oriental, in la region tradizzional de la Stiria e de la region statistega de Savinjska.

Manzonada la prima voeulta in del 1227, la gh'ha havud el status de cità in del 1927. A gh'è tancc insediament roman e anca pussee antigh in la zona, che de facc despess la fà trovà di repert archeologich.

Dopo del 1544 gh'è rivad un poo de colon de Bergom, che hann fad su ancamò la cità.

Al dì d'incoeu a l'è cognossuda soratut per la birraria local e per el Festival de la birra e di fior.

## Ligam de foeura
*Sit ofizzial 

## Alter proget
Ryszard Siwiec

El **Ryszard Siwiec** (Dębica, 7 de marz 1909 – Varsavia, 12 setember 1968) a l'è stad un patriota polach, deventad simbol de la resistenza anti-sovietega in del Pajes.

Dopo havé tolt part a la resistenza polaca, in del 1968 el resta colpid di proteste di student a Praga e de la repression che gh'è stada, oltra che de l'invasion, a la che l'haveva tolt part anca l'armada polaca.

El scerniss donca de imolàss per la causa, el registra un messagg indova che el denonzia l'URSS 'me potenza imperialistega e 'l 8 de setember, dì de festa in Polonia, el se da foeugh inanz a 100'000 persone in del Stadi de Varsavia, oltra che ai esponent pussee alt del Partid.

Smorzade i fiame, l'è menad via e 'l moeur in ospedal quater dì dopo. La notizzia l'è dada no fina a l'imolazzion del Jan Palach.

## Riferiment
*janpalach.cz

## Alter proget
Josef Hlavatý

El **Josef Hlavatý** (4 de dicember 1943 - Plzeň, 25 de sginer 1969) a l'è stad un patriota cecoslovach. Dependent de 'na birraria, el s'è dad foeugh el 20 de sginer 1969 in del center de Plzeň per protestà contra l'ocupazzion sovietega de la Cecoslovachia, ispirad del midem at del Jan Palach fad apena quater dì prima.

## Riferiment
*Město si připomnělo památku Josefa Hlavatého

## Vos corelade
*Michal Lefčík
*Sándor Bauer
Scooter

El **scooter** a l'è 'n motoveicol fad inscì che quell che 'l guida el sibia bon de setàss normalment e cont una pedana indova che 'l po meter i pè, inscì de havégh un mez men dur de guidà e che 'l costa men de 'na classega motocicleta.

Sgiamò cont el nass di prim moto gh'eren di mez con di carateristeghe de scooter, ma gh'hann havud debon sucess cont el rivà de la Vespa e de la Lambretta in del mercad italian, che poeu hann fad partì un mercad in la pupart del mond.

Incoeu el scooter a l'è un mez de straport pussee economegh e fazil e che despess el gh'ha de besogn de men tasse e permess per vesser guidad. A gh'è anca i *maxi-scooter*, che gh'hann la potenza de 'na classega moto ma la manera de guidàll de 'n scooter.

## Riferiment
*Treccani

## Alter proget

## Vos corelade
*Motociclo gabinad
*Segway
*Monopatin eletrigh
Monopatin eletrigh

El **monopatin eletrigh** a l'è un mez de straport fad de 'n monopatin cont un motor eletrigh tacad. L'ha tacad a spantegàss di agn '10 del secol quell de XXI, quand che la tecnologia l'ha permitud de meter un motor bon in la scoca de 'n monopatin classegh. A l'è considerad un mez de micromobilità, compagn de l'hoverboard, del Segway o del monociclo eletrigh.

## Riferiment
*Che cos’è un monopattino elettrico?

## Alter proget
Rodovia BR-402

La **** a l'è 'na rodovia federal del Brasil.

A l'è una rodovia de conligament e 'me che per tute i rodovie federai, el controll del trafegh l'è de competenza de la Polizzia Rodoviaria Federal.

## Riferiment
*Highway Maps
## Alter proget
Soterror

El **soterror** a l'è el professionista che el se ocupa de meter sota i mort e, pussee in sgeneral, de scavàgh la fossa, de trasportàll e inscì via. In tante culture, per el so contat cont i mort, se pensa che 'l porta sfurtuna. 

## Riferiment
*Treccani

## Alter proget
Polizzia Rodoviaria Federal

La **Polizzia Rodoviaria Federal** (*Polícia Rodoviária Federal* in portoghes) a l'è un corp de polizzia del Brasil che 'l patuja i rodovie del Pajes e i strade pussee important. I so compit a inn definid de la Costituzzion del Brasil e del Codes de la Strada. Despess se ocupen anca, in colaborazzion cont i servizzi sanitari o i pomper, del socors in su la strada.

## Riferiment
*Sit ofizzial

## Alter proget

## Vos corelade
*Polizzia Federal del Brasil
*Polizzia Civil (Brasil)
*Polizzia Ferroviaria Federal
Lizzoeula

**Lizzoeula** ([liˈsøla] in del dialet local, *Lizzola* in italian) a l'è una frazzion del comun bergamasch de Vallbondion, in la Vall Seriana. Sita in tra el pass de la Manina e la Vall Bondion, ghe scorr dent el Bondion e l'è conligada al caploeugh comunal con la strada provincial 49.

L'è partida in cinch contrade, i che nom in grafia bergamasca inn Cantù, Ebònd, Cà d'Obert, Piaza e Simicà. Fina al 1927 a l'era un comun autonom.

## Riferiment
* LombardiaBeniCulturali

## Alter proget

## Vos corelade
* Pian de Lizzoeula
Foeumnigher

**Foeumnigher** (*Foeumnegher* en bergamasch citadin, *Fiumenero* en italian) a l'è 'na frazzion del cumun bergamasch de Vallbondion, en olta Vall Seriana. Traversad del Sere, en del territore de la frazzion el se sgionta al Sere anca el Negher. A l'è restad un cumun deperlu fina al 1927, quand che i fascista i l'ha tacad ensema a Vallbondion.

## Bibliografia
* Paesi e luoghi di Bergamo. Note di etimologia di oltre 1.000 toponimi, Umberto Zanetti. Bergamo, 1985

## Olter progecc

## Vos corelade
* Cesa de Sant Antone Abad (Vallbondion)
Pass del Spluga

El **Pass del Spluga** (*Splügenpass* in todesch, *Passo dello Spluga* in italian, *Pass dal Spleia* o *Pass dal Splegia* in romancc e *Cunus Aureus* in latin) a l'è vun di pass pussee important di Alp, che 'l conliga Ciavena in Lombardia a Splügen, in del Canton Grison.

L'è assee frequentad, soratut di turista del Nord Europa in estad per rivà in Italia, e gh'è passade anca do gare del Sgir d'Italia.

Del lat italian a l'è part de la strada statal 36 del Lagh de Com e del Spluga, menter de quell elvetich de la strada principal 567.

## Riferiment
*GeoFinder 

## Alter proget
Michael Gamper

El **Michael Gamper** (Tesimo, 7 de fevrer 1885 - Bolzan, 15 de avril 1956) a l'è stad un prevet e ativista italian, de nazzionalità tirolesa. Canonegh del Dom de Bolzan, l'è stad assee ativ in la resistenza sudtirolesa a l'italianizazzion del regim fascista, l'è stad quell che l'ha pensad i Katakombenschule, l'ha poeu scernud, cont i opzzion in Sudtirol, de restà in Italia, indova che l'ha denonziad i rebellot del regim nazista e quand che inn rivad in del 1943 l'è scapad in Toscana, sota fals nom, indova che l'ha scrivud un memorandum in sul Tirol meridional de consegnàgh ai Liad, per domandàgh el tornà de la zona a l'Austria a la fin de la guerra.

Restad el Sudtirol a l'Italia, el s'è lomentad dopo di acord De Gasperi-Gruber per la scerna de tegnì la ministrazzion de la Region Trentin-Sudtirol, de magioranza italiana, e l'ha paragonad la roba ai marce de la mort di nazista in del 1953, roba che l'ha mobilitad i sudtiroles e l'ha volzad el tenor del conflit etnegh, che poeu l'è rivad al terrorism, con l'organizazzion pussee cognossuda di Befreiungsausschuss Südtirol.

Mort in del 1956, el Dolomiten gh'ha dedicad tuta la prima pagina intrega e l'è stad paragonad del Franz Gschnitzer, deputad austriegh, al Mosè, per la soa capacità de guidà el so popol in di moment pussee gram de opression.

## Bibliografia
* Assunta Esposito, Stampa cattolica in Alto Adige tra fascismo e nazismo. La casa editrice Vogelweider-Athesia e il ruolo del canonico Gamper (1933-1939), Roma, Aracne, 2012 (Collana Storia contemporanea 13), ISBN 978-88-548-5421-5.
Corsia de acelerazzion

La **corsia de acelerazzion** a l'è una corsia che la permet a quei che inn dree a andà dent in d'una strada a volta velocità, compagn de 'na superstrada o de 'n autostrada, de rivà a 'na velocità compagna de quella di alter veicoi, inscì de infescià no el trafegh o res'cià di incident e fà 'n ingress segur in la strada.

## Riferiment
*Einfahren in die Autobahn

## Vos corelade
*Corsia de decelerazzion
Giuseppe Gianella

El **Giuseppe Gianella** (*Isep Gianella* in lombard, nom complet *Giuseppe Andrea Francesco Saverio Giovanni Gianella*; Milan, 6 de luj 1834 - Bagg, 18 de sgiugn 1873) a l'è stad un politegh italian, prim sindegh de Bagg sota del Regn d'Italia.

## Biografia
Fioeul del curt matrimoni, fad in del 1832, in tra l'Isep, imprenditor in del setor del coton e poeu adet di aque e strade, a l'epoca de 52 agn, e la Matilde Spech, de 18 agn e de nobel familia austriega, l'éra member de 'na familia originaria de la vall de Bregn, in Isvizzera, ma voramai con radis a Milan de longh temp.

Nassud senza el bobà, mort un quaj dì prima, al Palazz de Cort e a la presenza del nono Andrea Spech, l'hann batezad el midem dì a la Gesa del San Gotard cont el nom del pader.

El 15 de luj l'Imperial Regio Tribunal ghe da la tutella al nono materno, che 'l gh'ha de educàll fina a la magior età. I raport con la familia del pader se perden prest, menter quei cont el padregn el deventa mai ben strecc. In del 1839 l'Imperator Ferdinand I ghe dà la nobiltà.

El taca a studià lesg, ma el praticarà mai, desgià che el scerniss de retiràss a la Cassina Meriggia, ciapàda in eredità de la nona, per curà i so afar e dedicàss ai cavaj, che ghe piaseven propi tant.

In del 1860 el deventa sindegh de Bagg, roeul che 'l tegn fina a la soa mort. Poch prima de morì el fa testament e 'l lassa squasi tusscoss a la Congregazzion de Carità de Milan, foeura che per un quajcoss per quei che gh'è stad vesin, compagn del so barba Francesco Spech, e la quota legitima a la mader. Cont i so daner a l'è stad fad el prim asili di fiolit a Bagg.

Del 1875 el Giosuè Argenti ghe fa un bust, che incoeu l'è guarnad de l'archivi storegh del Golgi-Redaelli. In la sala consiliar del Municipi 7 gh'è la soa targa de la tomba che l'era stada tolta via del vegg cimiteri de Bagg e che l'era restada in d'un magazin fina a che l'è stada mituda lilinsì.

## Riferiment
*Giuseppe Gianella (1835 – 1873)

## Alter proget
Rodovia BR-410

La **** a l'è 'na rodovia federal del Brasil.

A l'è una rodovia de conligament e 'me che per tute i rodovie federai, el controll del trafegh l'è de competenza de la Polizzia Rodoviaria Federal.

## Riferiment
*Highway Maps
Corsia de decelerazzion

La **corsia de decelerazzion** a l'è una corsia che la permet a quei che vann foeura de 'na strada pussee svelta, compagn de 'n autostrada, de 'na superstrada o anca de 'na strada de scorriment, de ralentà inscì de andà dent in manera segura e senza de havégh de frenà in d'una strada a velocità pussee bassa.

## Riferiment
*Corsia di decelerazione 

## Vos corelade
*Corsia de acelerazzion
Autostrada M6 Toll

La **** a l'è 'n autostrada (*motorway*) del Regn Unid. A l'è vuna di poch strade a pedagg del Pajes e la pussee granda.

## Riferiment
*Highway Maps
## Alter proget
Autostrada M25 (Gran Bretagna)

La **** a l'è 'n autostrada (*motorway*) del Regn Unid: la fa de tangenzial per la Gran Londra.

## Riferiment
*Highway Maps
## Alter proget
Autostrada M12 (Irlanda del Nord)

La **** a l'è 'n autostrada (*motorway*) del Regn Unid, sita in l'Irlanda del Nord.

## Riferiment
*Highway Maps
Strada N8 (Irlanda)

La **** a l'è 'na strada primaria de l'Irlanda. La correspond a la Strada europea E201.

## Riferiment
*Highway Maps
Autostrada A8 (Franza)

La ****, ciamàda *La Provençale*, a l'è 'n autostrada de la Franza. La conliga Aix-en-Provence a Mentone, indova che gh'è el confin con l'Italia, e la và inanz in territori cisalpin 'me A10.

## Riferiment
*Highway Maps
## Alter proget
Autostrada A26-1 (Portogall)

La **** a l'è 'n autostrada del Portogall che la conliga Santiago do Cacém al Port de Sines.

## Riferiment
*Highway Maps
Dì del programator

El **Dì di programador** a l'è una festa che la celebra quei che programen i computer. A l'è festegiada el dì quell de 256 (28) de l'ann, cioè el 13 de setember de solet e 'l 12 de setember in di agn bisest. A l'è recognossuda ofizzialment in Russia del 2009 'me festa professionala.

In China, inveci, l'è festegiada el 24 de otober, che 'l se po lensger 'me 1024 (210).

## Riferiment
*"Dmitry Medvedev issued an executive order establishing a new professional holiday, the Day of the Programmer"

## Vos corelade
*Dì del ministrador de sistema
Italexit

**Italexit** (*No Europa per l'Italia – Italexit con Paragone*) a l'è un partid politegh euroscetegh e nazzionalista italian fondad in del sgiugn 2020 del sgiornalista Gianluigi Paragone, in precedenza diretor de La Padania e senator elesgiud cont el Moviment 5 Stelle, sortid in del sginer 2020 del Moviment quand che 'l s'è svedinad al Partid Democrategh, de sinistra e europeista.

'Sto partid, ispirad al Brexit Party de Nigel Farage, el sostegn una linia assee sovranista, un fort intervent del Stat per dàgh lavorà a tucc, la sortida de l'Italia de l'Union europea, el controll de l'imigrazzion, la sanità publega, i autonomie locai e 'na colaborazzion europea diferenta e in tra i vari Stat.

El so leader, el Paragone, el s'è candidad in di elezzion ministrative de Milan del 2021, sostegnud del so partid e del Grande Nord, indova che 'l riva no in consili comunal per poch de vot.

In di elezzion del 2022 el corr deperlu, ma ghe riva nò a passà el sbarrament.

## Ligam de foeura
*Sit ofizzial
Luciano Lutring

El **Luciano Lutring** (Milan, 30 de dicember 1937 - Verbania, 13 de masg 2013) a l'è stad un criminal, pitor e scritor italian.

## Biografia
Nassud in via Novara de 'na familia di barista, i so sgent voleven che 'l deventass un violinista, ma lu el se dedica subet a la bella vita e ai done.

La soa fama la se forma in del Milan di agn '60, indova che 'l ciapa la scormagna de "el solista del mitra", per el so us de sconder el fusil mitrajador in la valigia del violin, el fa pussee de cent rapine in tra l'Italia e la Franza, per un botin de circa 30 miliard de Lire.

Per la soa vita de luss, i so fras famose in dialet milanes e 'l so stil de lader gentilomen el deventa 'n poo un personagg de la coltura popolar, el cognoss la soa dona, la Elsa Candida Pasini, a Cesenatico, indova che ghe roba i robe, ma el se innamora e per cognossela mej el fa finta de havélle trovade.

El 1 de setember 1965 a l'è ciapad in Franza e 'l sconta 12 agn de galera, indova che 'l scomincia a scriver e a dissegnà, oltra a tegnì 'na corrispondenza con l'alora president de la Cambra Sandro Pertini.

Grazziad del Georges Pompidou, el va in galera in Italia e l'è grazziad poeu del Giovanni Leone in del 1977. In del midem ann el nass el so fioeul Mirko, che 'l moeur in del 1991 per un incident.

In del 1985 el se met insema a la Flora D'Amato, con la che la gh'ha do giumelle: Natasha e Katiusha, con la che la se separa in del 1997.

In di so darer agn el se concentra in su la pitura, e 'l ciapa 'n frach de premi e recognossiment.

## Oeuvere
* *Il solista del mitra*, Longanesi, 1966
* *L'assassino non sciopera*, Longanesi, 1966
* *Una storia da dimenticare*, Acar, 2004 ISBN 88-89079-07-X
* *Catene spezzate*, Acar, 2006 ISBN 88-89079-16-9
* *Come due gocce d'acqua*, Acar, 2007
* *L'amore che uccide*, Acar, 2008

## Riferiment
*Morto Luciano Lutring, il "solista del mitra" diventato scrittore e pittore

## Alter proget

## Vos corelade
*Linsgera
*Derby Club
Gianluigi Paragone

El **Gianluigi Paragone** (Vares, 7 de avost 1971) a l'è un politegh e sgiornalista italian, senator del 2018.

Originari de 'na familia del Sannio, el scomincia a seguì i atività de la Liga Nord 'me sgiornalista fina a deventà diretor de La Padania in del 2005, roeul che 'l tegn fina al 2007, quand che 'l passa a Libero e del 2009 al 2017 a l'è ativ in la television.

In del 2017 el se svesina al Moviment 5 Stelle grazzia a la campagna contra el decret Lorenzin per i vacin obligatori e 'l se candida con lor, tant de vesser elesgiud. El se slontana del Moviment in del 2019, quand che 'l fa su el governo Conte II cont el Partid Democrategh e a sginer 2020 a l'è casciad via del partid. A sgiugn 2020 el fa su Italexit, el so moviment con l'obietiv de fà sortì l'Italia de l'Union europea. El nonzia de candidàss in di elezzion ministrative de Milan del 2021, sostegnud de la soa lista e anca de Grande Nord, e 'l entra no in consili per poch.

## Riferiment
*Treccani

## Alter proget
Partid Gay

El **Partid Gay** (*Partito Gay* in italian) a l'è un partid politegh italian dedicad a la tutella di dirit LGBT.

## Storia
El partid l'è stad pensad in del 2018 del Fabrizio Marrazzo, che l'ha registrad el nom e l'ha did che l'havaria podud ciapà 'n bon numer de vot. L'è stad presentad el 19 de november 2020 e 'l se definiss, oltra che Gay, anca liberal e ambientalista.

In tra i so prim at gh'è stad la critega del Zlatan Ibrahimovic per di batute che l'ha fad el Festival de Sanrem in su l'Achille Lauro, de lor retegnude omofobe, e la proposta de cambiàgh i nom di Giardin publegh de l'Indro Montanelli a la Raffaella Carrà, morta de poch, per via di idee razziste che 'l gh'ha havud el sgiornalista.

In di elezzion ministrative del 2021 s'inn candidad a Roma, Turin e Milan, e inn boni de otegnì un quai representant a Morteron, e a dicember 2021, cont un acord con la Liga e Forza Italia inn boni de otegnì anca un assessor.

In di elezzion politeghe italiane del 2022 corren in di liste del Moviment 5 Stelle con du candidad, nissun el riva a vesser elesgiud.

## Ligam de foeura
*Sit ofizzial
Dundonald Road (Tramlink)

**** a l'è 'na fermada del Tramlink, el servizzi tranviari del sud de Londra.

## Riferiment
*Fermade

## Alter proget
Tramlink (Londra)

El **Tramlink** a l'è un servizzi de metrotranvia che 'l quata el borgh de Croydon, in la part bassa de Londra. Verta del 2000, a l'è l'unegh servizzi de tram de Londra e vuna di do metrotranvie, insema a la Docklands Light Railway.

L'è fad su de 39 fermade in su 28 km de binari, che poden correr sia in su la strada, sia in su di corsie riservade che in su di vegg binari de la ferrovia, oltra che in d'una trata in comun con la ferrovia. A l'è la quarta "ferrovia linsgera" pussee doperada in del Regn Unid dopo de la DLR, del Manchester Metrolink e del Tyne and Wear Metro.

La flota a l'è fada de 23 Bombardier CR4000 e de 12 Variobahn. A l'è integrad in del sistema tariffari londines.

## Alter proget

## Ligam de foeura
*Sit ofizzial

## Vos corelade
*East London Transit
Central nuclear

Una **central nuclear** a l'è una central eletriga che la fa su l'eletricità a travers del calor fad de 'n reator nuclear, incoeu domà a fission, che 'l moeuv una turbina e donca el moeuv 'n alternator.

## Riferiment
*Britannica

## Alter proget

## Vos corelade
*Urani arichid
*Energia nuclear
*Scala INES
Comasina

La **Comasina** (istess in italian) a l'è un quarter de Milan, part del Municipi 9. Retegnud un "rion auto-suficient", el confina cont i quarter de Quart Ogee, Afer, Bruscian e Bovisa e cont i comun de Corman e de Nova.

A l'è servida de la stazzion omonema de la metropolitana de Milan, capolinia de la linia M3 e l'è conligada a Limbiaa a travers de la tranvia Milan-Limbiaa.

## Bibliografia
* Maurizio Grandi, Attilio Pracchi, Milano. Guida all'architettura moderna, Zanichelli, 1980. ISBN 8808052109.

## Alter proget
Milanesin

I **milanesin** a inn di biscot spantegad soratut in Svizzera e anca in Austria, Liechtenstein e in del Sud de la Germania, fad con farina, zucher e buter e, a segonda de la riceta local, scorza de limon o marmellada.

In Isvizzera a inn propi tipegh del period de Denedal.

El nom se pensa che 'l deriva de 'n biscot compagn de quell lì che l'éra spantegad a Milan in tra el 1400 e 'l 1600, che incoeu el gh'è pu, e l'è manzonad per la prima voeulta in d'un ricetari del 1780.

## Riceta
### Ingredient
*250 g de farina
*125 g de buter
*125 g de zucher
*1 oeuv intregh
*1 bianch de l'oeuv
*1 scorza de limon
*1 zich de sal
### Preparazzion
#Se messeden, a temperadura ambient, buter, zucher, sal e scorza de limon
#Rivà a 'n impast bon e sgiontà l'oeuv e 'l bianch
#Sbater ben e infin sgiontà la farina a man fina a rivà a 'n bon impast
#Fà una balla e metéla a possà in del frigor per almen do ore
#Sbassà cont el matarell l'impast fina che l'è de circa 1 centimeter
#Tajà i biscot e metij in de 'na teja, poeu passàgh sora del ross de l'oeuv messedad al zucher
#Coeus in del forn a 150-180 grad per 12-15 menut

## Riferiment
*RSI.ch
Borgh Vergili

**Borgh Vergili** a l'è 'n comun de la provincia de Mantoa in pè del 2014, quand che i comun de Borghfort e de Vergìli s'inn tacad insema dopo de 'n referendum.

In la cità a gh'è la Gesa de San Giovann Batista, un monument al Vergili, la Cort Vergiliana, el Fort de Pietol e 'l Fort Central.

El comun l'è traversad di ex strade statai 62 de la Cisa e 413 Romana, e l'è anca el pont final de la Tangenzial Sud de Mantoa. La ferrovia Verona-Mantoa-Modena la gh'ha 'na stazzion in del comun, quella de Romanor, e i frazzion de Cerese e Capelleta a inn servide anca de la linia 8 de l'autobus de Mantoa.

## Ligam de foeura
* Sit ofizzial 

## Alter proget
Stazzion de Royston

La **** a l'è 'na stazzion ferroviaria del Regn Unid.

## Moviment
La stazzion a l'è servida di treni del servizzi Thameslink e di alter treni.

## Riferiment
*Thameslink

## Alter proget
Servizzi ferroviari metropolitan de Napoli

El **servizzi ferroviari metropolitan de Napoli** a l'è part del sistema de straport de la capital de la Campania e l'è fad su de des linie, 1 de Trenitalia e 9 de l'Ente Autonomo Volturno, integrade a nivell tariffari e sostegnude anca di treni regionai che fann le mideme trate

## El servizzi
El servizzi de Trenitalia a l'è fad soratut in del passant ferroviari de Napoli e l'è fad su de la linia 2, che l'è integrad anca di treni regionai per Salerno, Castellammare di Stabia, Caserta e Pozzuoli.

El servizzi de l'Ente Autonomo Volturno a l'è partid inscì:
*Linia 3, che la conliga Napoli a San Giorgio a Cremano
*Linia 4, che la corr per intregh in del comun de Napoli
*Linia 5, part de la Ferrovia Circumflegrea, cont un treno ogni 20 menut
*Linia 8: part de la ferrovia Cumana
*Linia 11, con carateristeghe de metropolitana
*Linia 12 per Acerra
*Linia 13 per Poggiomarino
*Linia 14 per Ottaviano e Sarno
*Linia 15 per Torre Annunziata via Sorrento

A gh'è in costruzzion anca la linia 7, che la farà de conligament in tra la Circumflegrea e la Cumana.

## Riferiment
*EAV 
*Trenitalia 

## Vos corelade
*Metropolitana de Napoli
Istitut Cardiocenter Tesin

L**'Istitut Cardiocenter Tesin** (*Istituto Cardiocentro Ticino* in italian) a l'è 'n ospedal tesines, con sed a Lugan, specializad in cardiologia.

## Storia
L'Istitut el nass in del 1999, de 'n ideja del dotor Tiziano Moccetti, che l'ha ricevud 'na donazzion aposta del medegh todesch Eduard Zwick, so pazzient, per fà su 'n ospedal de cura del coeur in Tesin. De fad, se l'Ospedal de Lugan el gh'haveva un repart de cardiologia, per i intervent cerusegh pussee important besognava andà oltra del Gotard, roba retegnuda assee lacunosa per el sistema sanitari del Canton, oltra che un cost pussee per i ent e per i familie di malad, donca el governo del Canton l'è stad propi content de autorizà el fà su de 'n noeuv ent.

In del 1995 a l'è fada su la Fondazzion Cardiocenter Tesin, con l'obietiv de fà su a la svelta el noeuv center. Anca se de dirit privad, la se met subet cont un roeul assee publegh. El deventa a la svelta un center de eccellenza cantonal e anza confederal, assee avanzad in del tratament del coeur cont i cellule staminai. In del 2012 el deventa el prim ospedal universitari del Canton.

El 22 de dicember 2020, comé de Statut, la Fondazzion la se desliga e la gestion del center la passa a l'Ent Ospedaler Cantonal, cont el nom de Istitut Cardiocenter Tesin. El passagg l'è stad assee ordenad, ma gh'è stada de la polemica in di period prima in su la soa gestion, cont el Municipi de Lugan, i Liberai, i Leghista e i Oregiat che domandaven che 'l restass autonom, menter i socialista domandaven 'na rapida integrazzion cont el sistema publegh, infin l'è stad scernud de integràll in l'Ent Ospedaler del Canton, ma cont una ministrazzion gestionala autonoma, dopo che gh'è stad un mez scandol politegh e 'n tentativ de inizziativa popolar per garantìgh l'autonomia, retirada quand che s'è trovad un bon acord in tra i part.

## El center
El center, convenzionad con l'Università de Zurigh e con l'Università de la Svizzera italiana, el gh'ha dent 'n unità de cardiologia, vuna de cardiocerusia e vuna de cardio-anestesia e de cure intensive.

## Riferiment
*Cardiocentro, 25 anni di polemiche - Tio.ch
*Cardiocentro ed EOC firmano per il trasferimento - Corriere del Ticino 

## Ligam de foeura
*Sit ofizzial
Norm Macdonald

El **Norman Gene** "**Norm**" **Macdonald** (Quebec City, 17 de otover del 1959 - Los Angeles, 14 de setember 2021)  l'è stad on comegh e ator canades, cognossud soratut per havé tolt part a Saturday Night Live.

## Riferiment
*AllMovie
Linia 6 (metropolitana de Napoli)

La **linia 6** a l'è vuna di do linie de la metropolitana de Napoli, che cont i so 5,5 km la conliga i quarter de San Ferdinando a Fuorigrotta.

A l'è stada ativa parzialment in tra el 2007 e 'l 2013, quand che poeu l'hann smorzada per el bass numer de passegger, in atesa che l'è fornida, roba che la gh'havaria de vesser fàda per otover 2021.

La deriva de la Linea Tranviaria Rapida, che l'era stàda fàda su per i mondiai de folball del 1990, e in di prim agn 2000 a l'è bandonada l'idea de metrotranvia che la conliga la cità e l'è scernud inveci de fà su 'na metropolitana linsgera.

## Bibliografia
*Riccardo Carugati, Tram rapido a Napoli, in "I Treni Oggi" n. 106 (luglio-agosto 1990).

## Alter proget
Carlo Vichi

El **Carlo Vichi** (Montieri, 5 de dicember 1923 - Milan, 20 de setember 2021) a l'è stad un imprenditor italian, fondator de la Mivar.

Nassud in Toscana, i so sgent fann San Michel a Milan, e 'l cress in del quarter de Lambraa, dopo del servizzi militar el studia eletrotecnega e in del 1945 el derva la *Vichi Apparecchi Radio*, che in del 1963 la deventa la MIVAR e la se sposta a Biaa, e la deventa cognossuda per fà su e vender radio e television, che dopo del 2000 la va in crisi per la concorrenza de foeura e in del 2013 la moca de fà su televisor, e lu el se dedica a dissegnà tavoi e mobilia. 

Deciarament ateo e anticlerical, l'ha deciarad de votà no di agn '50, che ghe piasen el Benito Mussolini e l'Adolf Hitler e che ghe piasen no i sindacad. L'ha finanziad el restaver de 'n munument fascista al Cimiteri Magior.

## Bibliografia
*F. Amatori; A. Colli, Impresa e industria in Italia: dall'Unità a oggi, Venezia, Marsilio Editori, 1999, ISBN 88-317-7289-9.
Michele Foletti

El **Michele Foletti** (Lugan, 21 de avril 1966) a l'è un politegh svizzer, sindegh de Lugan fasent fonzion de la mort del Marco Borradori e ofizzialment del 4 de otober 2021.

## Biografia
Consulent aziendal independent, l'è consejer comunal a Lugan del 1992 al 1995 con la Liga di Ticines, ann che l'è elesgiud al Gran Consili, indova che l'è ancamò incoeu.

Con la noeuva elezzion a sindegh del Marco Borradori in del 2021, l'è nomenad vicesindegh de la cità, responsabel per la canzeleria comunal, i finanze, i resorse umane e i comunicazzion. Con la mort del sindegh, el ciapa in via provisoria la guida de la cità, prima de vesser confermad 'me sindegh el 20 de setember, con mandad che l'è scominciad el 4 de otober.

## Riferiment
*Lega dei Ticinesi 
*Gran Consili
Mont Jemez

I **mont Jemez** () hinn on grupp montagnos de origin vulcanica sistemaa intra i contee de Rio Arriba, Sandoval e Los Alamos in del Noeuv Messich, in di Stat Unid.

Ona fota de tribù indian pueblo hinn stad de cà in de la region di mont Jemez de prima che i spagnoeu rivassen in del Noeuv Messich. I indian pueblo di questa region chì inn i Jemez de lengua towa, de che i ciappen el nòmm questa cadèna de mont i Keresan de lengua keres e i Tewa de lengua tewa. Tsąmpiye'ip'įn è l’è ‘l nòmm in lengua tewa di mont Jemez.

El pont pussee alt de la cadèna montagnosa l’è el mont Chicoma (scrivuu anca Tschicoma o Tchicoma) a on'altezza di 3524 meter in sul livell del mar. La cità de Los Alamos e 'l Los Alamos National Laboratory hinn tacaa al fianch oriental de la cadena montagnosa, inveci la città de Jemez Springs la se troeuva a ovest. La Pajarito Mountain Ski Area l'è l'unica zòna del scì di Jemez. La New Mexico State Highway 4 l’è la strada principal per rivà ai località in di mont Jemez.
Linia 7 (servizzi ferroviari metropolitan de Napoli)

La **linia 7** del servizzi ferroviari metropolitan de Napoli la conliga el center de Napoli ai quarter orientai e la forniss a San Giorgio a Cremano. El servizzi, che l'era ciamad "linia 3" domà in del pian comunal del straport, l'è scominciad el 29 de masg 2004 e del 12 de setember 2011 a l'è cadenzad a frequenza oraria, con di rinforz a la mez'ora se gh'è de besogn. In sgeneral, la linia a l'è servida anca di alter treni regionai.

Incoeu la linia la se ciama "linia 7".

## Riferiment
*EAV
Écaussinnes

**Écaussinnes** (valon: *Les Scåssenes*) l'è una citadine del del Belgio de 10.042 abitant, in d'la pruincia valona dl'Hainaut. L'è nasìda da la fusiòn de Écaussinnes-d'Enghien, Écaussinnes-Lalaing e Marche-lez-Écaussinnes. 

## Persunagg de Écaussinnes

* Julos Beaucarne, (1936-2021) pueta e cantànt anàrchic

## Àlter futugrafìi


Archivi:Ecaussinnes-Lalaing CH1aJPG.jpg|La tour-porche del castèll
Archivi:Ecaussinnes-Lalaing Fe1aJPG.jpg|El castèll a Écaussinnes-Lalaing


## Ligamm de foeura

* Sitt offizial
Julos Beaucarne

**Julos Beaucarne** (che in realtà la se ciamèva *Jules Beaucarne* (Écaussinnes, Belgi, 27 de giügn del 1936 - 18 de setèmber del 2021), l'è stài un cantant e pueta pupulàr del Belgiu, ch'el canteva in francés e anca in valòn. L'è stài anca atùr.

## Biugrafia

L'ha fài em prìm LP in del 1967, e praticamènt l'ha publicad in disc ogni dü ann. In del 1975 i'hann masàd la sò dòna Loulou, e l'ha cambiàd gener, un po' püsè umanista. L'ha cantàd al füneràl del re Balduìn.

## Albums dal vìu

*1977: *Julos Beaucarne au théâtre de la Ville janvier septante sept*
*1987: *J'ai vingt ans de chansons*
*1991: *Julos au Casino de Paris*
*1998: *Le Navigateur solitaire sur la mer des mots*
*2002: *Chansons d'amour* (dùpi CD)

## Citasiòn

* Anàrchic, sòn anàrchic dal prufùn d'i mè oss! Anàrchic, per mì, völ dì fà d'le strade strade ch'iàlter i hann gnamò fài e trà zù porte che i'enn gnamò stài dervide. L'è quel che fò, uramai, da cionquant'ann.
** Julos Beaucarne

## Riferimènt


## Ligam de föra

* Sìtt üficial de Julos Beaucarne
* Scheda de Julos Beaucarne in sül IMDB
Caterina Lanz

La **Caterina Lanz** a l'è stada 'n eroina legendaria tirolesa in del secol quell de XVIII, la che esistenza a l'è minga provada.

Se cunta su che la fuss nassuda a San Vigilio di Marebbe in del 1771 e che la lavorava 'me domestega, con l'invasion franzesa del Tirol la saria tornada al so Pajes natal per combater i trupe del Napoleon. La saria poeu morta in del 1854 a Fodom. A l'è retegnuda de tancc una "Giovanna d'Arch Tirolesa" e l'è sociada a la Giuseppina Negrelli.

## Riferiment
*Sanvigilio.org

## Alter proget
Stazzion de St. Neots

La **** a l'è 'na stazzion ferroviaria del Regn Unid.

## Moviment
La stazzion a l'è servida di treni del servizzi Thameslink e di alter treni.

## Riferiment
*Thameslink

## Alter proget
Linia Waterloo & City (Metropolitana de Londra)

La **** a l'è una linia de la metropolitana de Londra. Fada su domà de do stazzion, a l'è la linia la pussee curta de la red intrega.

## Riferiment
*TfL

## Alter proget
Thameslink

El **Thameslink** a l'è un servizzi de straport ativ 24 ore che l'è incentrad in su Londra, vert del 1988 e gestid de Govia Thameslink Railway. A l'è fad su de cinch linie regionai e de quater linie per i pendolar.

## Riferiment
*Red

## Alter proget

## Vos corelade
*Crossrail
*West London line
*Cross-City Line
Museo bolivarian

El **Museo bolivarian** a l’è on museo istituii in del 1911 dedicaa al Simón Bolívar, l'eroe di guèrr d'indipendenza ispanoamericann. L’è logaa a Caracas. I collezion gh’hann denter di oggètt ligaa al Bolívar e a l’indipendenza del Venezuela.

## Stòria
On mucc de oggètt del museo a inn staa cataa sù in del secol quell di desnoeuv, e quaivun de lor l’è  l’è staa in speggina in del 1883, quand che ‘l president Guzmán Blanco l’ha organizzaa 'na mostra per celebrà el centenari de la nascita del Bolívar. De tut i maner, fina al secol quell di vint l’è staa on museo dedicaa al Bolívar. El president Rómulo Betancourt l’ha ciapaa la decision de spostà el museo a la sede del dì d’incoeu arent al sit de nascita del Bolívar. L'architètt responsabil, el Graziano Gasparini, l’ha progettaa ona facciada in stil colonial spagnoeu per el noeuv edifizzi, che l’è staa inauguraa in del 1960.

Dedenter ghe se poden trovà di document stòrich, di armi del period colonial e de l'indipendenza, di vestii, di oggètt personai del Simón Bolívar e di bander ch'inn staa drovaa in del cors de la guerra d'indipendenza del Venezuela, la lanza del José Antonio Páez e la bara indove che gh’hann trasportaa denter i rest del Simón Bolívar da Santa Marta a Caracas.

## Not


## Ligamm defoeura

* Official website ''Red Museos Bolivarianos (Casa Natal-Museo Bolivariano)'' 
* Museo Bolivariano en VenezuelaTuya
* Gobierno en Línea / Visita virtual al Museo Bolivariano
*
BDSM

Con **BDSM** se intend un insema de prateghe sessuai che inn fondade in su la sotamission, el dolor e 'l disequilibri de poder in tra di adult consenzient. La sigla la deriva de:
*Bondage e disciplina
*Dominazzion e sotamission
*Sadism e masochism

## Bibliografia
*Ayzad, BDSM - Guida per esploratori dell'erotismo estremo, Castelvecchi, 2004. ISBN 88-7615-025-0

## Alter proget

## Vos corelade
*Dominazzion-sotamission
*Kink (sessualità)
*Tickling
*Sadomasochism
*Spanking
*Switch (BDSM)
*Parafilia
*Paddle (BDSM)
*Metress
*Master (BDSM)
*Subcoltura leather
*Cros de Sant Andrea (BDSM)
Cavra

La **cavra** (*Capra hircus*) a l'è una bestia domestegada del *[[Capra aegagrus]]*. A l'è vuna di bestie domestigade pussee antigament, sgiamò del 9-10000 denanz del Signor, in di zone de l'Iran, e la s'è poeu spantegada in tut el mond.

El so mas'c a l'è ciamad, de solet, *bech*, e l'è doperada per la soa carna, per la soa pell, per la soa lana e anca per el so lacc, cont el che se poden fà di bei formai.

## Riferiment
* Treccani

## Alter proget

## Vos corelade
* Pegora
* Lacc de cavra
* Allevament de la cavra
* Carna de cavra
Prošek

El **Prošek** a l'è un vin de dessert tipegh di aree basse de la Dalmazzia, in Croazzia. A l'è fad cont el metod del *[[passito]]*, cioè con uga che l'è lassada a perder liquid e a sugà.

Un Prošek de volta qualità el costa tant, desgià che per fàll ghe voeur in media set voeulte i ughe che per un vin classegh. El nivell minim de alcol a l'è del 15%, menter el massim el varia.

De solet se doperen i ughe Bogdanuša, Maraština e Vugava, con quei pussee costos che sgionten el Plavac Mali.

El nom el derivaria del vin italian Prosecco e 'l saria rivad quand che la zona a l'era sóta el domini de la Republega de Venezzia.

Per la tradizzion croata la se faseva 'na boteglia de 'sto vin al nass de 'n fioeul e la se meteva sota terra fina al dì del matrimoni.

## Riferiment
*Defining Prošek
Tegnon

**Tegnon** (*Ravellino* in italian) a l'è 'na frazzion del comun de Coll Brianza, in su la strada vers Vergan.

Registrad in del 1751 'me villagg de 250 abitant, poch dopo el ciapa dent el comun de Bestet, a la proclamazzion del Regn d'Italia napoleonegh la gh'ha 390 resident, ma in del 1809 el Napoleon el taca el comun a Nava. Tornada l'Austria el torna autonom, ma cont el rivà di italian ghe cambien nom, senza nissuna reson, in *Ravellino*. Inn i fascista, poeu, a tornà al modell napoleonegh e a fà su el comun de Coll in del 1927.

Ai temp di piev, el partegniva a quella de Massaja.

## Riferiment
* LombardiaBeniCulturali